GiliGold/VAD_KnessetCorpus huggingface dataset:
ארבל אסטרחן:
אני רק רוצה לציין פה שכאשר עברתי עם אנשי החשבות, ראינו שיש הוראה מיוחדת לגבי צירוף תקופות של מנכ"לים, רק מי ששירת כמנכ"ל בשירות המדינה, וחשבנו שאת ההוראה הזו יש מקום להשאיר, כי במקרה הזה, השכר הוא על פי רוב דומה.
ראובן ריבלין:
מה עם מזכיר ממשלה?
נורית אלשטיין:
הוא צמוד מנכ"ל.
ראובן ריבלין:
אז – מנכ"ל וצמוד מנכ"ל.
נורית אלשטיין:
נכון.
ראובן ריבלין:
אז כך תאמרו.
נורית אלשטיין:
אני חושבת שכך זה נאמר.
ארבל אסטרחן:
מנכ"ל במשרד ממשלתי או נושא תפקיד בכיר, שתנאי השכר והגמלאות שלו הוגבלו לסגני שר.
ראובן ריבלין:
כל מי שהוא צמוד מנכ"ל – כמוהו כמנכ"ל.
ארבל אסטרחן:
נכון, אבל לא תאופשר כל אפשרות של צירוף תקופות בשירות המדינה לתקופה בכנסת.
ארבל אסטרחן:
הפנסיה מהכנסת תשולם רק עבור תקופת הכהונה בכנסת.
יוסף יצחק פריצקי:
שאלה: אדם מספר 30 ברשימה- היה סגן ראש עיר.
טובי חכימיאן:
זה לא חל עליו, כי כראש עיר חלים עליו גמלאות של נבחרי ציבור - - בכל מקרה הוא מגיע לכנסת בפנסיה צוברת, לא בתקציבית.
יוסף יצחק פריצקי:
אני נותן לך דוגמה של עובד מדינה.
יוסף יצחק פריצקי:
הרשימות כבר סגורות.
יוסף יצחק פריצקי:
הוא כבר בא, הוא הגיש.
יוסף יצחק פריצקי:
אני שואל שאלה אמיתית – הוא הסתמך על משהו.
נורית אלשטיין:
על מה?
יוסף יצחק פריצקי:
על חוק.
יוסף יצחק פריצקי:
מכוחו הוא הלך לכנסת.
יוסף יצחק פריצקי:
אמרו לו שלו הוא יישאר בכנסת – הוא יצבור את הפנסיה התקציבית שלו.
ראובן גרונאו:
השאלה היא האם אדם הלך לכנסת מתוך זה שהוא חשב שהוא יקבל על כל חודש שירות בכנסת 3 משכורות, והאם אתה חושב שאתה צריך לעודד את זה, כי זו הסיטואציה.
יוסף יצחק פריצקי:
אני לא חושב שאני בכלל צריך לעודד את זה, אבל אם מישהו הסתמך על זה –אני לא יכול לפגוע בו.
דני דורון:
אתה מציע שזה יהיה מהכנסת ה-18?
יוסף יצחק פריצקי:
למשל, כן.
יוסף יצחק פריצקי:
אלא אם כן – אין מקרה כזה.
אתי לבני:
כל עוד הוא לא נכנס לכנסת, אין לו שום זכויות מוקנות.
אתי לבני:
- - ?
אתי לבני:
צריך לתגמל את הציפיות שלו?
נורית אלשטיין:
אין לאדם זכות קנויה לגבי צירוף תקופות.
נורית אלשטיין:
הרי כל מה שהוא צבר בפנסיה תקציבית – עומד לו.
נורית אלשטיין:
כאשר הוא בא לכנסת הוא לא יכול להסתמך על מה שקורה או לא קורה בכנסת, כי הסל מתגבש רק עם הפרישה, ויש על כך פסיקה, אם תרצה – אפנה אותך.
דניאל בנלולו:
אני מעלה להצבעה החלטה מספר 4 .
דניאל בנלולו:
תודה, עבר פה אחד.
דניאל בנלולו:
החלטה מספר 5.
דניאל בנלולו:
ופה תתייחסי לתיקון שאנחנו מבקשים לבצע.
ארבל אסטרחן:
אחזור בקצרה, כי זה הוסבר: יכול חבר כנסת לכהן במהלך כהונתו בכנסת בתפקידים שונים בשכר שונה.
ארבל אסטרחן:
התפקידים שאליהם אני מתכוונת הם: ראש אופוזיציה, סגן יו"ר כנסת, יו"ר ועדה וסגן שר.
ארבל אסטרחן:
לגבי יו"ר כנסת יש סעיף מיוחד – לכן לא אתייחס, אלא רק לארבעת התפקידים שמניתי.
ארבל אסטרחן:
כיום, המשכורת הקובעת לעניין קצבתו של חבר כנסת, שוב – רק מי שהוא בפנסיה תקציבית היא האחרונה.
ארבל אסטרחן:
לכן הוא יכול לכהן בתפקידים האלה, שלצדם שכר גבוה יותר במשך תקופה ארוכה, אבל קצבתו תושפע מהמשכורת האחרונה, שלעתים היא נמוכה יותר, או להפך – הוא היה בכל התקופה חבר כנסת מן השורה, ובסוף היה יו"ר ועדה, ולפי המשכורת הזו תהיה הפנסיה שלו.
ארבל אסטרחן:
לכן, מה שמציעה הוועדה הציבורית שייעשה מעין ממוצע משוקלל, לפי תקופות הכהונה.
ארבל אסטרחן:
תהיה התייחסות רק לכהונה שעולה על 6 חודשים.
ארבל אסטרחן:
תקופה שהיא פחותה מ- 6 חודשים יראו כאילו הוא כיהן כחבר כנסת מהשורה.
דניאל בנלולו:
תוסיפי את התיקון שאמרנו – לגבי הכנסת ה-16, רק למי שמטיבים אתו, ולא לגבי מי שמרעים אתו.
ארבל אסטרחן:
לכן, מה שמוצע הוא שזה יחול על מי שיפרוש - החישוב הזה , לפי השכר במשך חדשי הכהונה, יחול על מי שיפרוש מהכנסת ה-17 וזכאי לפנסיה.
דני דורון:
אבל זה בתנאי שכל כהונה היא לפחות 6 חודשים.
ארבל אסטרחן:
זה יחול על מי שיפרוש - - .
ארבל אסטרחן:
מי שיפרוש מעת פרסום ההחלטה - רק אם זה מיטיב את תנאיו.
דניאל בנלולו:
מי שיפרוש - -
ארבל אסטרחן:
מפרסום ההחלטה.
דניאל בנלולו:
מי בעד החלטה 5?
דניאל בנלולו:
התקבלה פה אחד.
דניאל בנלולו:
אין נמנעים ואין מתנגדים.
דניאל בנלולו:
אנחנו עוברים להחלטה מספר 6.
ארבל אסטרחן:
הנושא האחרון הוא נושא קטן שלא נוגע ברבים, אבל נתקלנו בו בוועדה, והיא סברה שיש ל - - אותו.
ארבל אסטרחן:
היום, לחבר כנסת שהוא בפנסיה תקציבית יש אפשרות להוון חלק מקצבתו : לקבל סכום, ואחר כך זה מנוכה מהקצבה.
ארבל אסטרחן:
נתקלנו במצב שבו מופסקת לחבר כנסת הקצבה, למשל – בגלל שהוא חוזר לכנסת או בגלל שהוא מקבל קצבה ממקור אחר, ומופסקת הקצבה שהוא מקבל מהכנסת, ואז, בעצם, אין מאיפה לנכות את סכומי ההיוון.
ארבל אסטרחן:
לכן, מוצע שבמקרה כזה – חבר כנסת שהיוון את קצבתו וחדל לקבל קצבה מהכנסת - -
ראובן ריבלין:
- - אני מבקש להוסיף - - הפרשה שהיתה כרוכה בהתפטרותם, בעל כורחם, של חברי הכנסת רמון, דליה איציק ופרס – ויכול להיות שגם נודלמן.
ראובן ריבלין:
נוצר מצב שבו הם יקבלו סכום פיצוי, הסתגלות, והם יחזרו כהרף עין, פחות משלושה חודשים – לכנסת.
ראובן ריבלין:
האם יש הצדקה שקופת הציבור תתגמל אותם על דבר שאפילו לא עלה על דעת האנשים אשר קבעו את התקנה הזו שדבר כזה יכול לקרות?
דני דורון:
אפילו על דעתם זה לא עלה
ארבל אסטרחן:
אני רק אסיים את המשפט: חבר כנסת שביקש להוון וחדל לקבל קצבה מהכנסת, יידרש להחזיר את מלוא יתרת הסכומים שלחובתו בתוך שלושה חודשים מעת שחדל לקבל את הקצבה, וזה יחול על כל בקשת היוון שתוגש - -
דניאל בנלולו:
מי בעד החלטה מספר 6? מי נגד?
דני דורון:
כדאי אבל להגיד שלפני הכינוס , אולי לפגוש, בכל זאת, אם יש - לפגוש את האנשים, לתת להם תחושה.
דני דורון:
הם גם טוענים שזה לא רק העניין שלהם.
דניאל בנלולו:
אני רוצה להודות ליועצות המשפטיות : ארבל אסטרחן ונורית אלשטיין, ליושב ראש הכנסת, לוועדה הציבורית, בראשותו של פרופ' ראובן גרונאו, לרואה החשבון דני דורון, לחברי הכנסת שהשתתפו בדיון, וגילו פה באמת אחריות לאומית.
דניאל בנלולו:
אני שמח שבימים אלו באמת גילינו את האחריות כלפי אנשי ציבור וכלפינו.
דניאל בנלולו:
אני חושב שעשינו היום דבר יפה.
דניאל בנלולו:
תודה לכולם.
ראובן ריבלין:
הדיון בעניין הח"כלים - ייקבע.
חיים רמון:
חברי הכנסת, אני רוצה לפתוח את הישיבה, אני מקווה שזאת תהיה ישיבה קצרה מאוד.
חיים רמון:
פנה א מזכיר הכנסת וביקש בשם נשיאות הכנסת הזמנית, שכרגע מונה את חבר הכנסת דוד טל וחברת הכנסת קולט אביטל, להמץ בפנינו לא לקיים ישיבת כנסת בערב יום הזיכרון לחל צה"ל, יום שני, ג' באייר התשס"ו, 1 מאי 2006, ולא למחרת ביום הזיכרון, ד' באייר התשס"ו, 2 במאי 2006, ובמקום זה לקיים ישיבת כנסת ביום חמישי, ו' באייר התשס"ו, 4 במאי 2006.
חיים רמון:
זאת הבקשה.
גדעון סער:
האם זה אומר שבשבוע הבא תהיה רק ישיבה אחת?
חיים רמון:
בשבוע הבא תהיה ישיבה אחת ביום חמישי.
אביגדור יצחקי:
מה הנושא?
חיים רמון:
הנושא נקבע על ידי נשיאות הכנסת, הוא לא נקבע על ידינו.
חיים רמון:
אנחנו עושים מאמץ להציג ממשלה ביום ראשון, אני לא בטוח שהמאמץ הזה יעלה יפה, אבל, כמעט בוודאות, אם לא ביום ראשון, זה יהיה ביום חמישי.
גדעון סער:
האם יש הסכמה של חברי הכנסת הנוצרים לקיים ישיבת מאה ביום ראשון?
חיים רמון:
אני מודה לחבר הכנסת גדעון סער, ואני רוצה להעלות על נס את הרגישות שהוא מגלה לדת הנוצרית, אני מבקש שזה יהיה בפרוטוקול שגדעון סער רגיש לרגשות של העדה הנוצרית.
חיים רמון:
לכן כמובן נעשה ישיבה ביום ראשון רק אם תהיה הסכמה, ונבקש את רשותם של חברי הכנסת הנוצרים.
חיים רמון:
במידה והעניין לא יסתייע, ולא נוכל להציג ממשלה ביום ראשון, ייעשה מאמץ גדול מאוד- - -
ניסן סלומינסקי:
מתי התאריך האחרון?
חיים רמון:
נדמה שביום חמישי.
גדעון סער:
אתם יכום לבקש ארכה, אדוני היושב-ראש.
חיים רמון:
שוב אני רוצה שיהיה כתוב בפרוטוקול שאני מודה לחבר הכנסת סער על כך שהוא מסייע לראש הממשלה בפועל למלא את שחותו ולנסות להרכיב ממשלה, אני מקווה שבכוד לא יודעים על זה.
חיים רמון:
..
אביגדור יצחקי:
אם יציגו ממשלה ביום ראשון, לא צריך להחט על ישיבת כנסת גם ביום ראשון?
חיים רמון:
הפרוצדורה היא שונה.
חיים רמון:
מרכיב הממשלה פונה אל נשיאות הכנסת ומודיע שעלה בידו להרכיב ממשלה, ואז הנשיאות מחטה לכנס את הכנסת ביום ראשון, בכפוף לרגישות בעניינים דתיים.
גדעון סער:
גם כפוף להגשת ההסכמים, אנחנו צריכים להספיק לעיין בהם.
גדעון סער:
במקום להפריע ביום ההשבעה אני אומר מראש: פורסם שהיה הסכם בין שמעון פרס, עיין ערך הכותרת הראשית היום במעריב, לבין אולמרט, שנוגע לתפקידו בממשלה.
גדעון סער:
אני רואה בזה הסכם שקשור בכינון הממשלה, ואני מבקש שהוא יונח על שולחן הכנסת.
חיים רמון:
אין ספק שהעניין הזה יובא די היועצים המשפטיים של קדימה, והם יחטו, ואתה תפנה ושב-ראש הכנסת, והוא יחט.
גדעון סער:
כדי שלא תהיה מבוכה ביום ההשבעה, אני אומר מראש.
חיים רמון:
אני באמצע תשובה לחבר הכנסת יצחקי, וחבר הכנסת סער לא נותן להשם את התשובה.
חיים רמון:
יבוא לדיון כאן העניין לגבי מתכונת הדיון בהצגת ממשלה.
חיים רמון:
הצגת ממשלה מלווה בדיון סיעתי או אישי, הרבה פעמים אישי, תלוי כמה זמן יש וכדומה, ופה נקבעת מסגרת הדיון.
גדעון סער:
האם יעלה על הדעת, אדוני היושב-ראש, שלא יתקיים דיון אישי?
חיים רמון:
מה יעלה על הדעת או לא יעלה על הדעת, יהיה באותה ישיבה.
משה גפני:
מפלגת העבודה וקדימה הם מיעוט.
משה גפני:
לא הבנתי איך מציגים ממשלה.
חיים רמון:
אנחנו עדיין לא מציגים.
גדעון סער:
לכן הצעתי ושב-ראש הוועדה המסדרת, לנצל גם את הארכה שקבועה בחוק.
ניסן סלומינסקי:
הישיבה ביום חמישי בשבוע הבא תהיה ב קשר שיבה ביום ראשון?
חיים רמון:
הישיבה ביום חמישי תהיה ב שום קשר לכך אם תהיה ישיבה ביום ראשון.
משה גפני:
האם מדובר על הצגת ממשלה ביום ראשון?
חיים רמון:
מכיוון שחלק מהחברים הגיעו באיחור, אני אסביר שוב מה אני מבקש מחברי הוועדה המסדרת.
חיים רמון:
אני מבקש על פי בקשת נשיאות הכנסת לאשר ישיבת כנסת ביום חמישי, 4 במאי, וזאת מכיוון שלא ניתן לקיים ישיבות כנסת בימים הרגים, שני, ששי, רביעי, עקב אירועי יום הזיכרון ויום העצמאות.
חיים רמון:
על זה אני מבקש שיצביעו.
חיים רמון:
מי בעד, ירים את ידו.
חיים רמון:
מי נגד?
חיים רמון:
תודה.
חיים רמון:
הצבעה בעד - פה אחד הוחלט פה אחד על קיום ישיבה ביום חמישי
חיים רמון:
הישיבה נעולה.
חיים רמון:
חג עצמאות שמח.
חיים רמון:
אני רוצה לפתוח את הישיבה.
חיים רמון:
ראש הממשלה בפועל בתפקידו כמרכיב הממשלה ביקש להציג את ממשלתו החדשה היום בפני הכנסת ואנחנו מתכנסים כאן לקבוע מסגרת דיון לישיבה הזאת.
חיים רמון:
אני מציע ללכת מהסוף להתחלה.
חיים רמון:
אני מציע שבמידה והכנסת תאשר כמובן, שראש הממשלה יישבע בשעה שמונה בדיוק.
ראובן ריבלין:
עכשיו כבר עשר.
חיים רמון:
חבר הכנסת ריבלין, שמונה בערב.
חיים רמון:
אם זה לא יאושר אז הוא לא יישבע.
גדעון סער:
אדוני היושב-ראש, אם אני יכול לקבל את רשות הדיבור.
גדעון סער:
עיינתי קצת בפרוטוקולים כדי לראות מה היה מקובל כאן בוועדה, לרענן את זכרוני.
גדעון סער:
בדרך כלל נקבעה מסגרת זמן לדיון ולא מסגרת זמן לשידור לראש הממשלה ולהשבעתו.
גדעון סער:
יש בזה דבר קצת מקומם.
ראובן ריבלין:
זה זילות הכנסת.
גדעון סער:
הרי יש דיון, אתה קובע מסגרת לדיון, מה אתה צריך לקבוע זמן שידור לראש הממשלה.
גדעון סער:
זה דבר אחד.
גדעון סער:
שתיים, יש חברי כנסת מסיעת קדימה ששמעתי אותם עכשיו ברדיו.
גדעון סער:
אני מציע שתיקחו לכם את הזמן ותמצו את הניסיונות לשכנע אותנו להגיע לבניין.
גדעון סער:
אני לא רוצה שתמהרו עם העניין הזה של ההשבעה, הרי בסופו של דבר יש חשיבות גם לכל חבר סיעה - - -
חיים רמון:
חבר הכנסת גדעון סער, אני מבקש ממך.
חיים רמון:
נתתי לך רשות דיבור עניינית.
חיים רמון:
זה מאוד לא ענייני.
חיים רמון:
ההערה השנייה שלך - - -
גדעון סער:
לא מקובלת עליך?
חיים רמון:
היא לא מקובלת עלי אבל היא עניינית אבל ההערה השנייה היא סתם ואני מציע לך לשמור את כל ההתחכמויות האלה למליאה ואני עומד להציע לך הרבה זמן לעניין הזה.
חיים רמון:
לכן אני לא מבין למה אתה מתקומם.
חיים רמון:
את כל ההתחכמות הזאת תוכל להפגין קבל עם ועדה, סליחה, אני מבקש בלי תקשורת - - -
גדעון סער:
אדוני היושב-ראש, דיוני הוועדה המסדרת הם סודיים?
חיים רמון:
לא סודיים, עניינים טכניים אני מבקש שיהיה בלי תקשורת.
חיים רמון:
ולכן אני מבין שאתה בא מלא עיזוז וגיבור לתפקידך באופוזיציה ואני מברך על כך כי חשוב שתהיה אופוזיציה במדינת ישראל ושתמלא את תפקידה באמונה אבל לא צריך להגזים.
ראובן ריבלין:
כל מה שהוא עושה זה מה שאתה עשית בכנסת ה-16.
חיים רמון:
אבל לא בוועדה המסדרת.
חיים רמון:
חבל, חבל שההברקות של חבר הכנסת סער לא יזכו לחשיפה מלאה.
חיים רמון:
חבל.
חיים רמון:
כל כך טובות, כל כך מבריקות, למה שלא יהיו בחשיפה מלאה?
גדעון סער:
אז למה אתה מוציא את התקשורת?
חיים רמון:
אני מוציא בסך הכל רשת אחת, אבך אני הולך לעשות את זה בשידור חי, מעל הדוכן, אני עושה את זה רציני, אני רוצה לעזור לך.
חיים רמון:
אני זוכר בתשובה להערה העניינית היחידה של חבר הכנסת סער, שלא פעם ולא פעמיים נקבעה בהדרכתו של חבר הכנסת סער כיושב-ראש הקואליציה שעת הצבעה.
חיים רמון:
לא פעם ולא פעמיים ולא שלוש ולא ארבע ולא עשר.
חיים רמון:
ומנענע בראשו יושב-ראש הכנסת הקודם ריבלין שאומר באמת שזכרוני לא הטעני.
חיים רמון:
לכן אני בא ואומר שזה יהיה בדיוק על פי אותם נהלים והמסורת שקבע יושב-ראש כנסת יוצא מהכלל שמו חבר הכנסת ריבלין.
ראובן ריבלין:
אני רק רוצה להעיר הערה ברשותך, בדרך כלל הנגזרת הייתה מאורך הדיון ולא מרצונה של הממשלה - - -
חיים רמון:
אבל אני אגיע גם לאורך הדיון.
ראובן ריבלין:
אוקי, אז למה להתחיל ב-12?
ראובן ריבלין:
בלי זילות, נתחיל בשלוש.
חיים רמון:
לא.
חיים רמון:
מכיוון שאני משום מה רוצה להיות טוב עם האופוזיציה ועם חברי הכנסת החדשים, אני רוצה לתת להם לדבר.
חיים רמון:
אם האופוזיציה תגיד שאין לה עניין לדבר, מייד אני עושה את זה שעתיים ונגמר העניין.
חיים רמון:
אבל אני לא יודע, מימי באופוזיציה, ויצא לי להיות, אני זוכר שהאופוזיציה בעיקר רצתה דיונים ארוכים וממושכים בכנסת שלא יהיו מקופחים.
חיים רמון:
וכדי שאני לא אבוא עם שעתיים ותקום צעקה, האמת שטעיתי.
חיים רמון:
הייתי אומר שעתיים ואז גדעון סער היה אומר, מה פתאום שעתיים, סותמים את הפה לאופוזיציה, ומנעתי ממנו את התענוג להגיד את זה ועשיתי טעות.
חיים רמון:
באמת טעות, יותר אצלי זה לא יקרה.
חיים רמון:
ליושבת ראש ועדת הכנסת הבאה אני אתן את העצה הזאת שהיא תמיד תציע שעתיים שהיא תיתן לך את ההזדמנות - - -
רוחמה אברהם-בלילא:
שעתיים זה יהיה הרבה זמן להציע, 30 שניות לחבר כנסת זה מספיק.
חיים רמון:
שעתיים יהיה הרבה, אתה רואה חבר הכנסת סער, לכן אני מציע שהנוהל יהיה ואני חושב שהוא סביר, בשעה 12 אנחנו נתחיל את הדיון במליאה.
חיים רמון:
יש כמה דברים פרוצדורליים.
חיים רמון:
אנחנו נבחר את יושבת ראש הכנסת אלא אם יהיה מועמד אחר.
חיים רמון:
ברגע שהיא תיבחר, יש לה נאום, עד היום אני זוכר את הנאום של חבר הכנסת ריבלין ואפילו את הנאום של חבר הכנסת בורג אני זוכר.
ראובן ריבלין:
אני מוכן לחזור עליו היום.
חיים רמון:
אם יחזרו עליו אני חושב שזה יהיה נאום מצוין.
חיים רמון:
אני לא הייתי משנה בו הרבה.
חיים רמון:
יחזרו עליו, לצערי לא מפיך אבל התוכן יהיה זהה.
ראובן ריבלין:
אני משתתף בצערך.
חיים רמון:
גם זה ייקח זמן ולאחר מכן יעלה ויבוא מרכיב הממשלה לצורך העניין ויציג את קווי היסוד וגם זה ייקח את הזמן שלו, ואחר כך יעלה ויבוא יושב-ראש האופוזיציה שאין לי ספק שיש לו מה לומר, אם לחבר כנסת סער יש מה לומר על אחת כמה וכמה ליושב-ראש האופוזיציה יש מה לומר.
אריה האן:
הוא עוד לא נקבע.
חיים רמון:
אוקי, אנחנו נקבע אותו מייד וגם אם לא נקבע פורמלית באופן לא פורמלי תינתן לו זכות דיבור כאילו הוא יושב-ראש האופוזיציה, באופן בלתי מוגבל כמה זמן שהוא ירצה.
חיים רמון:
וככה אנחנו מגיעים פחות או יותר לשעה שעתיים.
חיים רמון:
וגם אם נקבע מסגרת דיון של 4 שעות, מניסיונו של חבר הכנסת ריבלין זה 6 שעות ולכן אנחנו מגיעים לשעה 8.
חיים רמון:
כך שאני חוזר להצעתי המקורית ולכן אני מציע שתיקבע מסגרת דיון שיעמדו בה, שלא יהיו חריגות ממנה כי אם יהיו חריגות הם יהיו על חשבון הסיעה.
חיים רמון:
על פי תקנון הכנסת הדיון הוא סיעתי ואם יהיו חריגות אני אבקש מיושב הראש הנבחר שזה יהיה על חשבון הסיעה.
חיים רמון:
כל מי שיחרוג יחרוג על חשבון הסיעה ולא על חשבון הזמן הכללי.
חיים רמון:
לכן אני מציע שנדון בעניין וניתן 6 שעות.
חיים רמון:
צריך לזכור, יש כ-41 ח"כים חדשים אני מניח שרובם המכריע ירצו לדבר וצריך לתת להם את האפשרות לדבר.
חיים רמון:
לאחר שהוועדה תאשר את מסגרת הדיון כפי שהצעתי זה יחולק בין האופוזיציה לקואליציה העתידית.
חיים רמון:
גם פה הקואליציה תהיה נדיבה ותאפשר לאופוזיציה למצות את דברי האופוזיציה כפי שנהוג בכנסת ולתת גם את הדברים הללו ואנחנו נחלק את הזמן כראוי ואיש לא ירגיש מקופח.
יצחק לוי:
התקדימים לא חד משמעיים,היו ממשלות שהדיון היה סיעתי והיו ממשלות שהדיון היה אישי.
אריה האן:
על פי התקנון סעיף 47 זה דיון סיעתי.
גדעון סער:
הוא צודק, ב-99 הדיון היה אישי.
יצחק לוי:
היו הצגות ממשלה עם דיון אישי והיו הצגות עם סיעתי ואני לא יודע איך הסתדרו עם התקנון אבל מסתדרים עם התקנון.
יצחק לוי:
6 שעות זה מספיק זמן גם לדיון אישי ואפשר להסדיר שהדיון יהיה אישי כיוון שיהיו מספר חברי כנסת שרוצים לדבר שלא יוכלו.
חיים רמון:
חבר הכנסת לוי, אני מנסה לעשות את זה אם לא הבינו, למרות שניסו בהתחלה לקצר את הזמן.
חיים רמון:
הרעיון הוא לתת מסגרת רחבה כדי שהדיון דה פקטו יהיה אישי.
חיים רמון:
בשעה שאנחנו שומרים על התקנון והדיון הוא סיעתי אבל במסגרת של 6 שעות ניתן לקיים דיון אישי, זו המציאות כפי שהיה בעבר ולכן זאת המסגרת שניסיתי לבנות.
חיים רמון:
כשהדיון, פורמלית אנחנו מחויבים לפי התקנון לדיון סיעתי אבל אנחנו נותנים יותר למעשה משש שעות כי אני מעריך שזה ייקח שעה וחצי בערך בחירת יושב-ראש וכל מה שתיארתי קודם.
חיים רמון:
עד השעה שמונה כולל דברי תשובה של ראש הממשלה אני רואה בסך הכל תמונה שמאפשרת כמעט לכל חבר כנסת שרוצה לדבר, לדבר.
חיים רמון:
לכן בתוך הסיעות תהיה חלוקה כזאת שכל ח"כ יוכל לדבר.
חיים רמון:
בוודאי שאם באופוזיציה יישאר מישהו מקופח אנחנו נלך לקראתו.
חיים רמון:
כל מה שאני עושה עכשיו למדתי מחבר הכנסת ריבלין.
ראובן ריבלין:
אדוני היושב-ראש, יש לי הצעה שתגשר.
ראובן ריבלין:
קודם כל למען הדיוק, לפרוטוקול, דיון אישי היה רק בבחירה ישירה לראש הממשלה.
ראובן ריבלין:
רק בבחירה ישירה והיה בזה היגיון.
ראובן ריבלין:
אבל מה, אנחנו קבענו נוהג שבו, חבר הכנסת יצחק לוי זוכר, אנחנו יכולים לבוא ולומר, ההצבעה בשעה 8.
ראובן ריבלין:
ואז, יהיה אשר יהיה ההתקדמות בדיון האישי, מה שלא יהיה, 3 הדוברים האחרונים מתחילים בשבע וחצי לדבר ובשמונה מצביעים.
ראובן ריבלין:
ואז הסיעות מסדרות ביניהן את הדוברים.
חיים רמון:
חבר הכנסת ריבלין, זאת הכוונה אבל באופן פורמלי אנחנו קובעים מסגרת דיון ואני מבטיח לכם שאיש לא יקופח.
חיים רמון:
יש עוד מישהו שרוצה להעיר במסגרת הדיון?
יורי שטרן:
אני חושב שזה מיותר לחלוטין ולדעתי הישיבה הזאת צריכה להיות קצרה.
גדעון סער:
למה קצרה?
חיים רמון:
חבר הכנסת גדעון סער, אני עונה.
יורי שטרן:
זה לא יום רגיל של ישיבות הכנסת, זה דיון סיעתי וזהו.
חיים רמון:
אני מבקש להעמיד את ההצעות להצבעה.
חיים רמון:
שמעתי את חבר הכנסת יורי שטרן.
חיים רמון:
יש הצעה של חבר הכנסת יורי שטרן לדיון של שעתיים, ישנה הצעה שלי.
חיים רמון:
מי בעד ההצעה שלי ירים את ידו, מי בעד ההצעה של חבר הכנסת יורי שטרן ירים את ידו.
חיים רמון:
תודה רבה ההצעה שלי התקבלה נקבעה מסגרת הדיון.
חיים רמון:
2.
חיים רמון:
חילופין בראשות הוועדות הזמניות 3.
חיים רמון:
חילופין בראשות הוועדה המסדרת
מוחמד ברכה:
אדוני היושב-ראש, יש דיבור על מתי יובא התקציב?
חיים רמון:
התקציב יובא בשבוע הבא הוא לא יובא היום.
מוחמד ברכה:
לא ביום שני?
חיים רמון:
לא יודע, אני לא מבטיח לך שום דבר, היום הוא לא יובא.
מוחמד ברכה:
אם לא יונח היום לא יובא ביום שני.
חיים רמון:
הכנסת תפעל על פי תקנון.
חיים רמון:
אני מכיר דרך להניח אותו ביום שני ושהוא יובא ביום שני.
חיים רמון:
כבר שמעתי על דברים כאלה.
חיים רמון:
אני רוצה להודיע שמכיוון שבחרנו כפי שאמרתי לכם את יושבי ראש הוועדות הזמניים עד אחרי יום העצמאות ואנחנו היום אחרי יום העצמאות, הודעתי ודיברתי גם עם יושב-ראש ועדת חוץ וביטחון יובל שטייניץ, וחבר הכנסת יובל שטייניץ שאני מאוד מודה לו על האופן שבו הוא תפקד כיושב-ראש ועדת חוץ וביטחון, יוחלף על ידי חבר הכנסת צחי הנגבי, מהיום בערב הוא יהיה חבר כנסת והוא יחליף אותו כיושב-ראש ועדת חוץ וביטחון ויתחיל לעבוד לאלתר.
חיים רמון:
חשוב שתהיה רציפות ושהוא יוכל לעשות את החפיפה מהר.
חיים רמון:
חבר הכנסת הנגבי הוא המועמד, נדמה לי שאין כמעט מחלוקת שהוא שיהיה גם יושב-ראש ועדת חוץ וביטחון הקבוע והוא יהיה בינתיים כיושב-ראש ועדה זמנית.
ראובן ריבלין:
הכי מהר חפיפה עם שטייניץ זה שנה.
חיים רמון:
אנחנו מקווים שבשבוע הבא נצליח להרכיב את ועדות הקבע ואת יושבי ראש ועדות הקבע.
חיים רמון:
הדבר הזה, כנראה אם הכנסת תאשר את הממשלה, ייעשה כאשר אני אינני כבר יושב-ראש הוועדה המסדרת.
חיים רמון:
הייתי מאוד רוצה להמשיך אבל תקנון הכנסת לא מאפשר זאת.
חיים רמון:
ביום שני יתכנסו, והמחליף שלי לוועדה המסדרת, לא לוועדת הכנסת, יהיה יושב-ראש הקואליציה המיועד חבר הכנסת אביגדור יצחקי, הוא יהיה המחליף בוועדה המסדרת ובוועדה המסדרת ימשיכו כל הדיונים בשבוע הבא.
חיים רמון:
אני מאוד מקווה שחייה של הוועדה המסדרת יהיו קצרים ככל האפשר ובשבוע הבא אנחנו נעבור לדפוס עבודה נורמלי של ועדות הכנסת והדברים האלה ייעשו.
משה גפני:
מה זה ההודעה הזאת, אתה מבקש הצבעה עכשיו על הדברים האלה?
חיים רמון:
כן, אני מבקש הצבעה על החלפה בין שטייניץ לבין הנגבי.
משה גפני:
אז זה לא הודעה, אתה מבקש הצבעה אם כן.
חיים רמון:
בוודאי שאני מבקש, אני לא מודיע כלום.
חיים רמון:
חברים, חבר הכנסת גפני, אפשר בשעה 9 לעשות הרבה דברים.
חיים רמון:
פשוט אני מציע לכם לא לעשות אותם.
חיים רמון:
לכנס את המליאה, לכנס את הוועדה הזאת, לבחור יושב-ראש במקומי, להביא את הדבר למליאה, לאשר אותה, לא נכון, לא חכם, לא צריך, מיותר.
חיים רמון:
ולכן, אפשר להתחכם, לא רצוי להתחכם כי בסוף מי שצריך לשבת בוועדות זה אתם.
גלעד ארדן:
מתי אתה מבצע את החילופין בוועדת חוץ וביטחון?
חיים רמון:
מייד לאחר מסירת ההודעה במליאה וההצבעה בוועדת חוץ וביטחון.
גדעון סער:
אני מציע לאדוני לקחת בחשבון שעד היום בערב, מועד כניסת הממשלה צחי הנגבי הוא שר בממשלת ישראל.
גדעון סער:
אני מציע למנוע תקלה ועל ידי כך שאפילו למספר שעות יכהן שר בראשות ועדה פרלמנטרית.
חיים רמון:
הוא לא מכהן עד אשר הוא לא נבחר על ידי הוועדה.
חיים רמון:
סליחה, המעמד שלנו הוא מעמד של ממליצים.
חיים רמון:
הוועדה המסדרת ממליצה לוועדת חוץ וביטחון הזמנית לבחור בצחי הנגבי.
חיים רמון:
אנחנו ממליצים עכשיו ולכן הוא עוד לא מכהן והוא ייבחר רק אחרי שיפסיק לכהן כשר.
חיים רמון:
אנחנו נקפיד על הדברים האלה, אני פשוט רוצה לחסוך לוועדה המסדרת את כל הבלגן וזה מה שאני עושה ולכן תתכנס ועדת חוץ וביטחון באיזשהו שלב, מחר, יום ראשון, יום שני, לא חשוב, יכולים גם היום בתשע או עשר בלילה, לבחור את צחי הנגבי כיושב-ראש ועדת חוץ וביטחון הזמנית וכדומה.
חיים רמון:
אנחנו מבקשים עדיין, אני מקווה שבאופן קבוע מחבר הכנסת ליצמן להמשיך לכהן כיושב-ראש ועדת הכספים הזמנית.
חיים רמון:
אנחנו מקווים שהוא יהיה יושב-ראש ועדת הכספים הקבוע.
חיים רמון:
חבר הכנסת גפני, אתה מתנגד לחבר הכנסת ליצמן?
משה גפני:
לא, לא, אני יכול לצאת להתייעצות סיעתית?
חיים רמון:
קיבלת שתי דקות.
משה גפני:
סתם אני אומר.
חיים רמון:
אני מבקש לרשום בפרוטוקול שחבר הכנסת גפני ביקש התייעצות סיעתית.
חיים רמון:
אנחנו ממשיכים.
חיים רמון:
מכיוון שהמינויים שלהם היו למעשה עד אחרי יום העצמאות, אני מבקש מהוועדה להמליץ בפני ועדת חוץ וביטחון הזמנית ולהמליץ בפני ועדת הכספים הזמנית על חברי הכנסת הנגבי וליצמן כיושבי ראש הוועדות.
חיים רמון:
מי בעד ירים את ידו?
חיים רמון:
תודה, גם הדברים האלה אושרו.
חיים רמון:
מקומות הישיבה במליאה וחדרים לחברי הכנסת
אביגדור יצחקי:
שתי הערות.
אביגדור יצחקי:
קודם כל הישיבה במליאה.
אביגדור יצחקי:
אנחנו נצטרך לעשות הצעה חדשה שבה יהיה רצף קואליציה ורצף אופוזיציה.
אביגדור יצחקי:
אנחנו נעשה את זה עם מזכיר הכנסת אחרי זה נביא את זה להחלטה פה בישיבה.
ניסן סלומינסקי:
הקואליציה עוד לא נגמרה.
אביגדור יצחקי:
אנחנו נעשה גם אופציות, בנושא הכלכלי יש גם אופציות.
משה גפני:
אביגדור, אנחנו מהספסלים האחוריים לא הבנו את ההצעה שלך.
משה גפני:
מה הכוונה רצף?
אביגדור יצחקי:
שיהיה רצף קואליציה ורצף באופוזיציה במקומות הישיבה.
אביגדור יצחקי:
דבר שני, באחת הישיבות הקודמות הגישה מזכירות הכנסת והוועדה המסדרת אישרה את המפתח לאיוש הוועדות הקבועות וכמה כל סיעה יש לה חברים בוועדות.
אביגדור יצחקי:
אנחנו הצענו סקיצה של החלוקה, זאת הצעה ראשונית, אני מקווה שאני אתאם את זה גם עם יושבת ראש ועדת הכנסת הבאה - - -
גדעון סער:
עשיתם סקיצה בלי להתייעץ עם האופוזיציה?
אביגדור יצחקי:
עשינו סקיצה ראשונית.
חיים רמון:
חבר הכנסת סער, לא ייעשה דבר בכנסת הזאת בלי להתייעץ עם האופוזיציה.
חיים רמון:
זה הרבה יותר טוב מהמצב הקודם של האופוזיציה בעבר.
אביגדור יצחקי:
לאחר מכן נשב מול כל סיעה.
אביגדור יצחקי:
צריך לזכור שוועדות הרשות טרם חולקו ותוך כדי הישיבה על הוועדות הקבועות אנחנו גם נקבע את ועדות הרשות.
ראובן ריבלין:
אני מבקש שתיקחו בחשבון בכל מקרה ובכל עניין, ולא חשוב מי יהיה, מקומו של ראש האופוזיציה כפי שאנחנו נהגנו יהיה בשורה הראשונה בכסא הראשון, יהיה אשר יהיה.
חיים רמון:
למה, יש כוונה להחליף אותו?
ראובן ריבלין:
לא אמרתי זאת, את הכסא לא יחליפו לעולם.
מוחמד ברכה:
אני חושב שגם יושב-ראש כנסת לשעבר לא יכול לשבת במושב האחורי.
ראובן ריבלין:
עזוב, אם הוא מספיק טמבל להיבחר לכנסת שיישב איפה שמגיע לו.
חיים רמון:
אני חושב שחבר הכנסת ברכה צודק ואני רוצה שיראו כולם בשורה הראשונה כמה הוא מספיק טמבל, לא בשורה השנייה.
ראובן ריבלין:
עזבו, זה שום דבר, המקום הולך לפי הסיעות - - -
חיים רמון:
חבר הכנסת ריבלין, בזה אתה לא תחליט, בזה יחליטו אחרים עבורך, אוקי?
חיים רמון:
אתה לא מתערב בעניינים האלה.
ראובן ריבלין:
טוב, בסדר גמור.
גלעד ארדן:
אני רוצה לפנות לאביגדור יצחקי בעניין החדרים.
גלעד ארדן:
עד עתה למרות שיודעים כבר את הרכב הממשלה, לא קיבלנו את החדרים החסרים ונוצר מצב מזעזע שאנשים שעד לפני מספר שבועות היו שרים בממשלה, אין להם עדיין חדר בכנסת וזה מצב מאוד לא נעים.
אביגדור יצחקי:
לעצם העניין, מאחר ויש לנו 17 לשכות שרים ועוד 10 איש לפחות בהרכב הנוכחי, שרים, יצטרכו לשבת בחדרי ח"כים ומאחר וגם את זה אנחנו צריכים לסדר בין הסיעות, בסיעת קדימה כבר שני שרים יושבים בחדרי ח"כים, אנחנו נצטרך לחלק את זה בין הסיעות כמה בכל סיעה חדרי ח"כים, אחרי שנדע את המספר הסופי ביום ראשון תקבלו חלוקה סופית.
משה גפני:
למה לא היום?
חיים רמון:
חברי הכנסת, אני מבקש.
מוחמד ברכה:
אבל כרגע חברי כנסת לא יכולים למלא את תפקידם.
חיים רמון:
יעשה מאמץ גדול שעד יום שני תיפתר בעיית החדרים שלכל ח"כ יהיה חדר.
חיים רמון:
אפשר לעשות את זה, אני פונה ומבקש מחבר הכנסת יצחקי לעשות את זה עד יום שני, היום לא בדיוק עובדים על המחשבים, העניין הזה ייפתר והוא יכול להיפתר, זה המאמץ וכך יהיה.
חיים רמון:
אם בסופו של יום שני תהיה בעיה, היא תהיה מצומצמת לאחד שניים אבל לא מעבר לכך.
מוחמד ברכה:
שהבעיה של אחד שניים תהיה של חבר קואליציה, לא של חבר אופוזיציה.
גלעד ארדן:
חבר הכנסת ברכה צודק.
חיים רמון:
אני מבקש עד יום שני להמתין, לא אמרתי עוד שנתיים, אמרתי יום שני, היום זה יום שברובו לא נמצאים בחדרים, מהיום חבר הכנסת יצחקי ינסה להתחיל לשבת על זה, לפתור, יש לו עוד כמה בעיות כיושב-ראש קואליציה, לצערי מצומצמת עתידית, אני משוכנע שכל עזרה של כל חבר כנסת תתקבל בברכה.
אסתרינה טרטמן:
חבר הכנסת יצחקי, אשמח לעזור לך.
חיים רמון:
תודה, יישבו וינסו לפתור את הבעיות של כולם כך שכל סיעה תהיה מרוצה, תודה לכולכם.
אביגדור יצחקי:
בוקר טוב, גבירותי ורבותי חברי הכנסת.
אביגדור יצחקי:
אני פותח את ישיבת הוועדה.
אביגדור יצחקי:
יש לנו מספר נושאים, ואנחנו רוצים לסיים את זה כי יש הרבה פעילות היום – גם במליאה וגם אצל יושב-ראש הכנסת.